ไฟแนนซ์ทูเดย์
..วิศิษฏ์ วิศิษฏ์สรอรรถ อธิบดีกรมบังคับคดี เครื่องร้อนเร่งขายสินทรัพย์ (เอ็นพีแอล)
18 ส.ค. 2554

..วิศิษฏ์ วิศิษฏ์สรอรรถ อธิบดีกรมบังคับคดี เครื่องร้อนเร่งขายสินทรัพย์ (เอ็นพีแอล) 




ให้บรรลุตามเป้าหมาย 1.3 แสนล้านบาท พร้อมสะสางงานบังคับคดีที่ยังคั่งค้าง ประเดิมจัดตั้งสำนักงานบังคับคดีจังหวัด ส่วนย่อย 9 แห่ง ที่ จ.กาญจนบุรี จ.สุโขทัย จ.เชียงราย จ.ศรีสะเกษ จ.นครราชสีมา จ.นครศรีธรรมราช จ.สุราษฎร์ธานี จ.แม่ฮ่องสอน จ.หนองคาย
พร้อมจัดติวเข้มเจ้าหน้าที่ อัดหลักสูตรการประกอบธุรกิจหลักทรัพย์การซื้อขายล่วงหน้า และโครงการพัฒนาศักยภาพทางการเงิน เช่น การวิเคราะห์งบการเงิน เตรียมพร้อมตามไล่ล่าทรัพย์สินพวกล้มบนฟูกซุกซ่อนสมบัติ
...พ.ต.อ.ทวี สอดส่อง รองปลัดกระทรวงยุติธรรม ฟิตจัดลงพื้นที่ช่วยประชาชนแถบอีสาน ล่าสุดบุกไป จ.ขอนแก่น ชัยภูมิ ช่วยลูกหนี้ที่ถูกเจ้าหนี้ฟ้องร้องบังคับคดียึดทรัพย์ สาวไปสาวมาตะลึงเจ้าหนี้ 1 รายมีลูกหนี้ยาวเป็นหางว่าว 500 ราย ถูกขึ้นกระดานเรียงคิวบังคับคดียึดทรัพย์ ที่เจ็บกระดองใจลูกหนี้กู้ 1 หมื่นบาท ถูกบังคับเขียนสัญญา 5 หมื่นบาท แถมทบต้นทบดอกบาน จนต้องถูกตามยึดบ้านที่ดินทำกิน
...ขอแสดงความยินดีกับ เฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) ได้รับคัดเลือกรับรางวัลนักสหกรณ์แห่งชาติประจำปี 2553
qq...ประกาศรับสมัครบริษัทหลักทรัพย์จัดการกองทุนรวม (บลจ.) บริหารพอร์ตลงทุนกองทุนประกันสังคมมานานกว่า 3 เดือนแล้วยังไม่มีวี่แวว บลจ.รายใดยื่นใบสมัคร สงสัยยังผวาอยู่ หลังจากคณะกรรมการ ป.ป.ช. รับเรื่องสอบการลงทุนของกองทุนประกันสังคมลงทุนซื้อหุ้นไทยธนาคารขาดทุน 300 ล้านบาท